ಡಾರ್ಲಿಂಗ್ ಪ್ರಭಾಸ್ ಬರ್ತಡೇಗೆ ರಿಲೀಸ್ ಆಯ್ತು ರಾಧೆ ಶ್ಯಾಮ್ ರ ರೊಮ್ಯಾಂಟಿಕ್ ಮೋಶನ್ ಪೋಸ್ಟರ್ ಟಾಲಿವುಡ್ ಡಾರ್ಲಿಂಗ್ ಪ್ರಭಾಸ್ ಇಂದು 41ನೇ ವಸಂತಕ್ಕೆ ಕಾಲಿಟ್ಟಿದ್ದಾರೆ. ಪ್ರಭಸ್ ಅಭಿಮಾನಿಗಳು ನೆಚ್ಚಿನ ನಟನ ಹುಟ್ಟುಹಬ್ಬಕ್ಕೆ ಸಾಮಾಜಿಕ ಜಾಲತಾಣದಲ್ಲಿ ಶುಭ ಕೋರುವ ಮೂಲಕ ಸಂಭ್ರಮಿಸುತ್ತಿದ್ದಾರೆಇದರ ಜೊತೆಗೆ ಪ್ರಭಾಸ್ ಅಭಿನಯಿಸುತ್ತಿರುವ ಬಹುನಿರೀಕ್ಷಿತ ಸಿನಿಮಾ ರಾಧೆ ಶ್ಯಾಮ್ ತಂಡದ ಕಡೆಯಿಂದ ಇದರ ಜೊತೆಗೆ ಹುಟ್ಟುಹಬ್ಬದ ದಿನವಾದ ಇಂದು ಸಹ ಭರ್ಜರಿ ಸರ್ಪ್ರೈಸ್ ಪ್ಲಾನ್ ಮಾಡಿದೆ ಈ ಚಿತ್ರತಂಡ. ನಿರ್ದೇಶಕ ರಾಧಾಕೃಷ್ಣ ಕುಮಾರ್ ಅವರ ಚಿತ್ರತಂಡ ಪ್ರಕಟಿಸಿದಂತೆಯೇ ಹೇಳಿದ ಸಮಯಕ್ಕೆ ಸರಿಯಾಗಿ ಡಾರ್ಲಿಂಗ್ ಪ್ರಭಾಸ್ಗೆ ಉಡುಗೊರೆ ನೀಡಿದ್ದಾರೆ. ಇಂದು ಸರಿಯಾಗಿ 1202 ನಿಮಿಷಕ್ಕೆ ರಾಧೆ ಶ್ಯಾಮ್ ಚಿತ್ರತಂಡ ಈ ವಿಶೇಷ ವಿಡಿಯೋವನ್ನು ರಿಲೀಸ್ ಮಾಡಿದೆ. ಇದರಲ್ಲಿ ಸಿನಿಮಾದ ಟೈಟಲ್ ಹಾಡಿನ ಆಡಿಯೋ ಜೊತೆಗೆ ಪುಟ್ಟ ವಿಡಿಯೋ ಸಹ ಇದೆ. ಇದರಲ್ಲಿ ಸಿನಿಮಾ ಕಥೆ ಕುರಿತಂತೆ ಸಣ್ಣ ಸುಳಿವು ಸಹ ಸಿಕ್ಕಿದೆ. ಚಲಿಸುತ್ತಿರುವ ರೈಲಿನಲ್ಲಿ ಪೂಜಾ ಹೆಗ್ಡೆ ಹಾಗೂ ಪ್ರಭಾಸ್ ಅವರ ರೊಮ್ಯಾಂಟಿಕ್ ಪೋಸ್ ಸಹ ಇದೆ. ಇನ್ನು ಜಸ್ಟಿನ್ ಪ್ರಭಾಕರ್ ಈ ಸಿನಿಮಾಗೆ ಸಂಗೀತ ನೀಡಿದ್ದಾರೆ. ಇದು ಪ್ರಭಾಸ್ ಅಭಿನಯದ 20ನೇ ಚಿತ್ರವಾಗಿದ್ದು, ಪ್ರಭಾಸ್ ವಿಕ್ರಮಾದಿತ್ಯನ ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ.